**PITANJA I ODGOVORI**

[**www.strukturnifondovi.hr**](http://www.strukturnifondovi.hr)

[**mup.gov.hr**](https://mup.gov.hr/)

**FOND: Fond solidarnosti Europske unije**  **NADLEŽNO TIJELO: Ministarstvo unutarnjih poslova**

**NAZIV POZIVA: Financiranje službi spašavanja za potrebe stanovništva nastalih**

**kao posljedica serije potresa počevši od 28. prosinca 2020. godine na području Grada Zagreba, ROK ZA PODNOŠENJE PP: 30. travanj 2022.**

**Krapinsko-zagorske županije, Zagrebačke županije, Sisačko-moslavačke županije,**

**Karlovačke županije, Varaždinske županije, Međimurske županije, Brodsko-posavske županije, ROK ZA ODGOVOR NA PITANJE (UzP): Svakih 7 radnih dana**

**Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MUP.**

**TIP NATJEČAJA: OTVORENI POSTUPAK**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **8. SET PITANJA I ODGOVORA** |
| **RB** | **DATUM ZAPRIMANJA PITANJA: 31. ožujka 2022.** | **DATUM ODGOVORA NA PITANJE: 11. travnja 2022.** |
| **1.** | Ako smo  pomagali i djelovali na područjima pogođenim potresom možemo li se prijaviti na Poziv, premda ne  pripadamo niti jednoj od navedenih Županija.Ovo pitanje postavljamo iz razloga što smo za vrijeme našeg djelovanja utvrdili da nemamo baš nikakvu opremu za  potrese niti postojeća odjeća nije odgovarala uvjetima u kojima smo se našli.Ako postoji mogućnost prijave, molimo vas da nam odgovorite  je li Poziv obuhvaća  zaštitnu opremu i opremu za potrese. | Možete se prijaviti na Poziv ukoliko ste pomagali i djelovali na području pogođenim potresom, neovisno o tome što niste registrirani na prihvatljivom području Poziva, pri čemu morate dokazati da ste sudjelovali na intervencijama na području pogođenom potresu. Navedeno se dokazuje dostavom popratne dokazne dokumentacije, kao što su nalozi, zapisnici, izvještaji s intervencija i drugi. Putem ovog Poziva za financiranje su prihvatljivi troškovi intervencija službi spašavanja koji obuhvaćaju i zaštitnu opremu i opremu za potrese ako se pri tome misli na opremu korištenu na sanaciji posljedica potresa. Važno je da Prijavitelj dokaže da je oprema koja se potražuje u sklopu Poziva uistinu trošak nastao kao posljedica intervencija službi spašavanja nakon potresa. Ukoliko ste utvrdili da nemate adekvatnu opremu te nabavili novu za korištenje na intervencijama uklanjanja posljedica potresa, putem ovog Poziva možete zatražiti nadoknadu nastalih troškova.  |
| **2.** | U postupcima provođena javne nabave za obveznike Zakona o javnoj nabavi nakon potpisivanja ugovora o dodjeli sredstava iz Fonda solidarnosti primjenjuje li se Zakon o javnoj nabavi ili Pravilnik o provedbi postupaka nabave roba, usluga i radova za postupke obnove iz 22. studenog 2021.? | U postupcima provođenja javne nabave za obveznike Zakona o javnoj nabavi primjenjuje se Zakon o javnoj nabavi („Narodne novine“ br. 120/2016). Pravilnik o provedbi postupaka nabave roba, usluga i radova za postupke obnove iz 22. studenog 2021. godine se primjenjuje na naručitelje u postupku obnove sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, obzirom da obnova zgrada oštećenih potresom nije prihvatljiva aktivnost u sklopu ovog Poziva ni navedeni Pravilnik nije primjenjiv za nabave u sklopu predmetnog Poziva. |

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **8. SET PITANJA I ODGOVORA** |
| **RB** | **DATUM ZAPRIMANJA PITANJA: 5. travnja 2022.** | **DATUM ODGOVORA NA PITANJE: 11. travnja 2022.** |
| **3.**  | Vezano za poziv na dodjelu bespovratnih financijskih sredstava u okviru Fonda solidarnosti odnosno Financiranja službi spašavanja za potrebe stanovništva pogođenog potresom od 28. prosinca 2020. godine, dostavljam pitanje:Sukladno općim uvjetima članak 9., odnosno 9.1. kaže da korisnik poduzima mjere u svrhu osiguravanja informiranja činjenice da EU sufinancira operaciju. Mjere informiranja odnose se na osiguravanje ploče s natpisom na kojoj se ističe da se operacija financira iz FSEU, amblem Europske unije, te tekst „Europska unija“, ili naljepnica s istim sadržajem.Postoji li grafički prilog koji propisuje točan izgled naljepnice? Postoji li dodatni propis koji propisuje dimenzije iste? Ili je dovoljno da korisnik isto izradi prema vlastitom nahođenju sukladno Članku 9.1 općih uvjeta? | Sukladno Općim uvjetima u točki 9.1. je propisano kako u svrhu osiguravanja informiranja činjenice da EU sufinancira operaciju Korisnik **može** poduzeti sljedeće mjere informiranja: osiguravanje ploče s natpisom na kojoj se ističe da se operacija financira iz FSEU, amblem Europske unije, te tekst „Europska unija“, ili naljepnica s istim sadržajem (ako se radi o robi ili dokumentaciji koja se isporučuje u okviru operacije i iz nje financira) te u točki 9.2. kako Korisnik **mora** poduzeti najmanje jednu mjeru obavještavanja javnosti koja treba biti usmjerena na korisnike rezultata operacije, a ako je prikladno, na javnost i medije. Obzirom na to da Fond solidarnosti europske unije nema točno propisana pravila kako bi trebali izgledati ploča s natpisom, amblem ili naljepnica, izgled i dimenzije naljepnice su proizvoljni. Također mišljenja smo kako bi kao mjera obavještavanja zadovoljavajuća bila npr. objava informacije da EU sufinancira operaciju na web stranicama Korisnika. |
| **4.** | vezano za poziv na dodjelu bespovratnih financijskih sredstava u okviru fonda solidarnosti odnosno Financiranja službi spašavanja za potrebe stanovništva pogođenog potresom od 28. prosinca 2020. godine, dostavljam pitanje:Da li obveznik Javne nabave (ZOJN 2016 čl 6 i 7) ako mu je u ugovoru odobren iznos veći od gornjeg praga za jednostavnu nabavu (200.000 kn bez poreza) smije navedenu nabavu sukladno različitim CPV brojevima i šiframa podijeliti na dvije ili više grupa Jednostavne odnosno Bagatelne nabave? Odnosno da li liniju između jednostavne i javne nabave čini iznos po aktivnosti ili ukupni odobreni iznos za operaciju?MINGOR nema odgovora na navedeno pitanje, razni stručnjaci za Javnu nabavu navedeno pitanje tumače na različite načine ali nitko ne daje konkretno mišljenje. S obzirom kako ovo nije izbjegavanje javne nabave već jednostavno označavanje grupa različitim CPV brojevima je obaveza kod stavljanja plana nabave na EOJN i kod kreiranja poziva, sada nas zanima da li ukupni iznos od npr. 380.000 kn bez poreza smijemo lomiti prema aktivnostima u različite CPV oznake i zadrzati se u jednostavnoj nabavi s obzirom da niti jedna aktivnost sama po sebi ne prelazi 200.000 kn bez poreza. | Nabave iz kojih je vidljivo prema predmetu nabave da nedvojbeno čine cjelinu prema čl. 203. Zakona o javnoj nabavi (ZJN 2016), odnosno jedan su isti predmet nabave (podijeljen na grupe ili ne), uvijek je potrebno planirati i provesti kao jedan postupak nabave, a na način da se osigura poštivanje svih načela javne nabave. Nadalje, sukladno članku 16., stavku 2. ZJN 2016, način izračunavanja procijenjene vrijednosti nabave ne smije se koristiti s namjerom izbjegavanja primjene Zakona ili odredbi Zakona koje se primjenjuju na nabavu male, odnosno velike vrijednosti. Smatramo da ukoliko se odobreni iznos operacije od 380.000,00 kn bez PDV-a odnosi na jedan predmet nabave, isti nije moguće podijeliti odnosno obveznik javne nabave (ZJN 2016) dužan je provesti postupak javne nabave sukladno Zakonu. Ukoliko je riječ o različitim predmetima nabave, tada se mogu provesti postupci jednostavne nabave ukoliko je riječ o iznosima do 200.000,00 kn za robe/usluge odnosno 500.000,00 za radove.Ministarstvo unutarnjih poslova u ulozi Tijela odgovornog za provedbu financijskog doprinosa (TOPFD) će utvrditi primjenu i poštivanje pravila i načela javne nabave od strane Korisnika u svrhu određivanja prihvatljivosti povezanih izdataka, pa tako i provjeriti situacije poput sklapanja više zasebnih ugovora o nabavi, nastalih iz više postupaka nabave, gdje će utvrditi je li riječ o predmetima nabave koji bi zapravo predstavljali cjelinu prema članku 203. ZJN 2016. Konkretno, određivanje predmeta nabave i procijenjene vrijednosti ne ovisi o uvjetima predmetnog Poziva, te Vaše pitanje čini li liniju između jednostavne i postupka javne nabave iznos po aktivnosti ili ukupni odobreni iznos za operaciju, nije relevantno za određivanje predmeta nabave i procijenjene vrijednosti nabave, već je važno pridržavanje svih relevantnih odredbi Zakona o javnoj nabavi, uz napomenu da se za službena tumačenja Zakona o javnoj nabavi obratite MINGOR-u kao nadležnom ministarstvu. |